pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ยธ. เสริมสร้างเกียรติภูมิข้าราชการ สำนึกข้าราชการไทยยับยั้งการทุจริต รุ่นที่ ๔ พื้นที่ภาคเหนือ
วันพุธที่ 21 มีนาคม 2561
ยธ. เสริมสร้างเกียรติภูมิข้าราชการ สํานึกข้าราชการไทยยับยั้งการทุจริต รุ่นที่ ๔ พื้นที่ภาคเหนือ
นายวิทยา สุริยะวงค์ รองปลัดกระทรวงยุติธรรม เป็นประธานเปิดโครงการเสริมสร้างเกียรติภูมิข้าราชการ สํานึกข้าราชการไทยยับยั้งการทุจริต รุ่นที่ ๔
ในวันพุธที่ ๒๑ มีนาคม ๒๕๖๑ เวลา ๑๐.๐๐ น.
นายวิทยา สุริยะวงค์ รองปลัดกระทรวงยุติธรรม
เป็นประธานเปิดโครงการเสริมสร้างเกียรติภูมิข้าราชการ
สํานึกข้าราชการไทยยับยั้งการทุจริต รุ่นที่ ๔
พื้นที่ภาคเหนือตอนบนและภาคเหนือตอนล่าง
จัดขึ้นระหว่างวันที่ ๒๑ – ๒๒ มีนาคม ๒๕๖๑
ณ โรงแรมอิมพีเรียล แม่ปิง เชียงใหม่ อําเภอเมือง จังหวัดเชียงใหม่
พร้อมทั้งบรรยายพิเศษ หัวข้อ “นโยบายกระทรวงยุติธรรมในการป้องกันและปราบปรามการทุจริต
และส่งเสริมคุณธรรม จริยธรรม” เพื่อสร้างองค์ความรู้ ความเข้าใจที่จําเป็น
ต่อการป้องกันและยับยั้งการทุจริต ให้แก่บุคลากรระดับอํานวยการของหน่วยงานในสังกัดกระทรวงยุติธรรม
ในพื้นที่ภาคเหนือตอนบนและภาคเหนือตอนล่าง ให้สามารถกํากับดูแลและดํารงตนเป็นแบบอย่างที่ดี
แก่ผู้ใต้บังคับบัญชาในการป้องกันและยับยั้งการทุจริตภายในหน่วยงานได้อย่างมีประสิทธิภาพ
รัฐบาลไทย-ข่าวทำเนียบรัฐบาล-ก.ยุติธรรม ร่วมมือกับสภาทนายความฯ หาแนวทาง ช่วยเหลือด้านกฎหมายแก่กลุ่มเกษตรกรในจังหวัดบุรีรัมย์
วันศุกร์ที่ 20 ตุลาคม 2560
ก.ยุติธรรม ร่วมมือกับสภาทนายความฯ หาแนวทาง ช่วยเหลือด้านกฎหมายแก่กลุ่มเกษตรกรในจังหวัดบุรีรัมย์
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะกรรมการพิจารณาแนวทางช่วยเหลือด้านกฎหมาย กรณีกลุ่มเกษตรกรในพื้นที่จังหวัดบุรีรัมย์ ขอความช่วยเหลือและขอความเป็นธรรม
ในวันพฤหัสบดีที่ ๑๙ ตุลาคม ๒๕๖๐ เวลา ๑๓.๓๐น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะกรรมการพิจารณาแนวทางช่วยเหลือด้านกฎหมาย
กรณีกลุ่มเกษตรกรในพื้นที่จังหวัดบุรีรัมย์ ขอความช่วยเหลือและขอความเป็นธรรม
เนื่องจากถูกผู้จําหน่ายปุ๋ยอินทรีย์ฟ้องร้องดําเนินคดี จากการเข้าร่วมโครงการส่งเสริมอาชีพ
ของคนบุรีรัมย์ เมื่อปี พ.ศ. ๒๕๕๕ – ๒๕๕๘
ทั้งนี้การประชุมดังกล่าวเพื่อกําหนดประเด็นและวางแนวทางการให้ความช่วยเหลือด้านกฎหมายและคดีความ
แก่ประชาชนที่ได้รับความเดือดร้อน
โดยมี พันตํารวจโทวิชัย สุวรรณประเสริฐ เลขานุการศูนย์ช่วยเหลือลูกหนี้
และประชาชนที่ไม่ได้รับความเป็นธรรม กรมสอบสวนคดีพิเศษ (ศนธ.)
พร้อมด้วยผู้แทนจากสภาทนายความในพระบรมราชูปถัมภ์ และเจ้าหน้าที่ผู้เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรียืนยัน คำสั่ง ม.44 แก้ไขปัญหาผลกระทบเหมืองแร่ทองคำ เพื่อตรวจสอบให้เกิดความชัดเจนว่าไม่กระทบกับประชาชนในพื้นที่
วันอังคารที่ 29 สิงหาคม 2560
นายกรัฐมนตรียืนยัน คําสั่ง ม.44 แก้ไขปัญหาผลกระทบเหมืองแร่ทองคํา เพื่อตรวจสอบให้เกิดความชัดเจนว่าไม่กระทบกับประชาชนในพื้นที่
นายกรัฐมนตรียืนยัน คําสั่ง ม.44 แก้ไขปัญหาผลกระทบเหมืองแร่ทองคํา เพื่อตรวจสอบให้เกิดความชัดเจนว่าไม่กระทบกับประชาชนในพื้นที่ ระบุรัฐบาลให้ความสําคัญประชาชนมากกว่าผลประโยชน์
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชา 1 ทําเนียบรัฐบาล พลเอก ประยุทธ์ จันทร์โอชากล่าวภายหลังการประชุมคณะรัฐมนตรีถึงกรณีการออกคําสั่ง ม.44 เรื่อง การแก้ไขปัญหาผลกระทบจากการประกอบกิจการเหมืองแร่ทองคํา ภายหลังจากบริษัท คิงส์เกต คอนโซลิเดเต็ด จํากัด ผู้ประกอบการเหมืองแร่ ของออสเตรเลีย เป็นผู้ร่วมทุนใหญ่ของบริษัท อัครา รีซอร์สเซส ยื่นข้อเรียกร้องให้รัฐบาลไทยชดใช้ค่าเสียหายทางธุรกิจมูลค่า 750 ล้านเหรียญสหรัฐฯ หรือราว 30,000 ล้านบาท ว่า ขออย่านําคดีรับจํานําข้าวมาเทียบกับเรื่องดังกล่าว เพราะเป็นคนละเรื่องกัน ซึ่งกรณีของบริษัทอัครา รัฐบาล และคณะรักษาความสงบแห่งชาติดําเนินการเพราะมีการเรียกร้องจากประชาชน จึงจําเป็นต้องสั่งให้หยุดการทํางานเพื่อให้มีการตรวจสอบให้เกิดความชัดเจนว่ามีผลอะไรหรือไม่
นายกรัฐมนตรีกล่าวว่า ส่วนตัวมองว่าการทําเพื่อประชาชนแม้ในทางกฏหมายมีทางสู้มากมาย แต่ก็ควรจะเสี่ยง ขณะเดียวกันควรคํานึงถึงประชาชนเพราะส่วนตัวไม่ได้ประโยชน์จากการ เปิด - ปิดเหมืองแร่ พร้อมกล่าวยืนยันว่ารัฐบาลให้ความสําคัญกับประชาชนมากกว่า จะได้เงินหรือเสียเงินก็เป็นอีกเรื่องหนึ่ง เพราะหากไม่ดําเนินการก็จะไม่เกิดความชัดเจน รวมถึงเกิดการเรียกร้องเดินขบวน ขณะที่ส่วนตัวทําตามคําเรียกร้องพอเกิดปัญหากลับให้รัฐบาลรับผิดชอบ จึงมองว่าเป็นคนละเรื่องกับคดีรับจํานําข้าวเพราะจํานําข้าวเป็นเรื่องของการทุจริตจึงขอให้แยกแยะด้วย
อย่างไรก็ตาม กรณีดังกล่าวยังไม่ได้มีการเรียกร้องใด ๆ เพราะอยู่ในขั้นตอนของการเจรจาและยังไม่ได้ตัดสินว่าใครผิดหรือถูกแต่หากเป็นเรื่องกฏหมายระหว่างประเทศก็ต้องสู้คดีต่อไป ซึ่งหากมีการใช้มาตรา 44 ส่วนตัวไม่ต้องกลัวอะไรเพราะมาตรา 44 คุ้มครองอยู่แล้ว จึงขอให้แยกแยะว่าส่วนตัวทําเพื่อใคร แต่ยืนยันจะพยายามทําเรื่องนี้อย่างเต็มที่เพื่อให้เกิดความเรียบร้อย
----------------------------------------------
รัฐบาลไทย-ข่าวทำเนียบรัฐบาล-“ประภัตร”เร่งรัดพัฒนาสะพานปลากรุงเทพ
วันจันทร์ที่ 30 กันยายน 2562
“ประภัตร”เร่งรัดพัฒนาสะพานปลากรุงเทพ
“ประภัตร”เร่งรัดพัฒนาสะพานปลากรุงเทพ ยกระดับให้ได้มาตรฐานเท่าเทียมพื้นที่ทําเลทอง สั่งทุบหลายอาคารปรับแลนด์มาร์คใหม่หมด เสริมเป็นท่องเที่ยวเชิงอนุรักษ์ทันสมัยสร้างความมั่นใจให้ผู้บริโภค
“ประภัตร”เร่งรัดพัฒนาสะพานปลากรุงเทพ ยกระดับให้ได้มาตรฐานเท่าเทียมพื้นที่ทําเลทอง สั่งทุบหลายอาคารปรับแลนด์มาร์คใหม่หมด เสริมเป็นท่องเที่ยวเชิงอนุรักษ์ทันสมัยสร้างความมั่นใจให้ผู้บริโภค
วันที่ 28 กันยายน 2562 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ และคณะ ลงพื้นที่ตรวจเยี่ยมการดําเนินงานขององค์การสะพานปลา และสะพานปลากรุงเทพ แขวงยานนาวา เขตสาทร กรุงเทพฯ โดยมี นายชวลิต ชูขจร ประธานกรรมการองค์การสะพานปลา ดร.มณเฑียร อินทร์น้อย ผู้อํานวยการองค์การสะพานปลา คณะผู้บริหาร และพนักงานองค์การสะพานปลา ให้การต้อนรับ ในการนี้รัฐมนตรีช่วยฯ ได้มอบนโยบายในการเร่งรัดพัฒนาพื้นที่ขององค์การสะพานปลากับสะพานปลากรุงเทพ ให้เป็นแหล่งตลาดสัตว์น้ําที่ทันสมัย ถูกสุขลักษณะ และมีมาตรฐานทัดเทียมกับตลาดสัตว์น้ําต่างประเทศ ที่สามารถอยู่ร่วมกับสังคมเมืองได้ เช่น ตลาดสัตว์น้ําประเทศญี่ปุ่น หรือประเทศออสเตรเลีย เพื่อยกระดับมาตรฐานสุขอนามัยตลาดกลางสัตว์น้ําและสินค้าสัตว์น้ําให้เป็นที่ยอมรับของประเทศผู้นําเข้าและส่งออกสัตว์น้ํา และสร้างความมั่นใจให้ผู้บริโภค ซึ่งตลาดแห่งนี้ตั้งอยู่ในจุดศูนย์กลางการค้าและแหล่งท่องเที่ยว จึงสามารถพัฒนาทั้งในเชิงธุรกิจและการท่องเที่ยว เน้นความทันสมัย มีระบบการบริหารจัดการที่เป็นสากล และมีความเหมาะสมด้านสภาพแวดล้อม
“การหารือร่วมกับหัวหน้าส่วน และหน่วยงานที่เกี่ยวข้องในวันนี้ ได้รับทราบปัญหาและได้มอบแนวทางการดําเนินงานเพื่อให้เกิดความรวดเร็ว โดยจําเป็นต้องปรับรูปแบบอาคารเดิม หรือทุบอาคารที่ไม่ได้มาตรฐาน เพื่อสร้างเป็นแลนด์มาร์คแห่งใหม่ในย่านนี้ พร้อมส่งเสริมเป็นแหล่งท่องเที่ยวเชิงอนุรักษ์ที่ทันสมัย รองรับนักท่องเที่ยว ตลอดจนสร้างความมั่นใจให้กับผู้บริโภค” นายประภัตร กล่าว
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมสรรพสามิตชี้แจงข้อกล่าวหาเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
วันศุกร์ที่ 24 สิงหาคม 2561
กรมสรรพสามิตชี้แจงข้อกล่าวหาเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
ตามที่ได้มีการโพสต์เฟซบุ๊กกรณีบริษัทเชฟรอนหลีกเลี่ยงการจ่ายภาษีน้ํามันสรรพสามิต ภาษีมูลค่าเพิ่ม โดยมีการกล่าวอ้างว่า ผู้บริหารกรมศุลกากรให้คําปรึกษาว่า การส่งน้ํามันไปใช้ที่แท่นขุดเจาะที่ไหล่ทวีปเป็นการส่งออก จึงไม่ต้องเสียภาษี
ประเด็นการชี้แจงข้อกล่าวหาเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
ประเด็น :
ตามที่ได้มีการโพสต์เฟซบุ๊กกรณีบริษัทเชฟรอนหลีกเลี่ยงการจ่ายภาษีน้ํามันสรรพสามิต ภาษีมูลค่าเพิ่ม โดยมีการกล่าวอ้างว่า ผู้บริหารกรมศุลกากรให้คําปรึกษาว่า การส่งน้ํามันไปใช้ที่แท่นขุดเจาะที่ไหล่ทวีปเป็นการส่งออก จึงไม่ต้องเสียภาษี แต่ในการปฏิบัติบริษัทเชฟรอน กลับใช้การสําแดงส่งออกเป็นเท็จ เพื่อหลีกเลี่ยงการจ่ายภาษีสรรพสามิต ทั้งนี้ เมื่อมีข้อสรุปว่า การส่งน้ํามันไปใช้ที่แท่นขุดเจาะ เป็นการใช้ในประเทศที่ต้องเสียภาษีสรรพสามิต ปรากฏว่ากรมสรรพสามิตไม่ดําเนินการปรับบริษัทเชฟรอน แต่เก็บเฉพาะภาษีสรรพสามิต ประมาณ 2,000 ล้านบาท เท่านั้น ซึ่งความผิดของบริษัทเชฟรอนที่หลีกเลี่ยงการจ่ายภาษีและสําแดงการส่งออกเป็นเท็จ เป็นการกระทําความผิดต่อกฎหมาย พร้อมตั้งคําถามถึงกรมศุลกากรว่า มีการพิจารณาความผิดฐานสําแดงเท็จ หลีกเลี่ยงภาษีอากรหรือไม่ อย่างไร เพราะมีหลักฐานว่า บริษัทเชฟรอน ถูกจับน้ํามันเถื่อนที่ด่านสงขลา 1.6 ล้านลิตร นอกจากนี้ ในภายหลังกรมศุลกากรยังมีการยกเลิกใบขนสินค้าที่เป็นการสําแดงการส่งออกเป็นเท็จ เพื่อไม่ต้องปรับบริษัทเชฟรอน โดยให้จ่ายเฉพาะภาษีสรรพสามิตเท่านั้น ใช่หรือไม่
ข้อชี้แจง:
1. กรณีที่บริษัทเชฟรอนมีการขนส่งน้ํามันเชื้อเพลิงและผลิตภัณฑ์น้ํามันจากในราชอาณาจักรไปยังแท่นขุดเจาะปิโตรเลียมที่ตั้งอยู่บนไหล่ทวีปเพื่อใช้ในการสํารวจและผลิตปิโตรเลียมตามที่เป็นข่าวนั้น มีความเกี่ยวข้องกับหน่วยงานราชการหลายหน่วยงาน และมีความซับซ้อนของข้อกฎหมาย เพื่อให้เกิดความเป็นธรรมกับภาคเอกชนและรักษาประโยชน์ของทางราชการ จึงได้มีการหารือไปยังสํานักงานคณะกรรมการกฤษฎีกาเพื่อขอคําวินิจฉัย
2. ภายหลังจากที่มีคําวินิจฉัยของสํานักงานคณะกรรมการกฤษฎีกาออกมาแล้วว่า การส่งน้ํามันไปใช้ที่แท่นขุดเจาะไม่ถือเป็นการส่งออก กรมสรรพสามิตได้ดําเนินการตามกฎหมายและขั้นตอนที่เกี่ยวข้องเรียบร้อยแล้ว โดยบริษัทเชฟรอนได้มาชําระภาษีสรรพสามิตเต็มจํานวนเมื่อเดือนมีนาคม 2560 ที่สํานักงานสรรพสามิต จังหวัดระยอง 1
3. ทั้งนี้ ทางบริษัทฯ ได้มีการยื่นคําของดเบี้ยปรับและเงินเพิ่มตามกฎหมายและกรมสรรพสามิตได้นําเรื่องดังกล่าวเข้าพิจารณาในคณะกรรมการพิจารณากลั่นกรองคําคัดค้านการประเมินภาษีและพิจารณาการงดหรือลดเบี้ยปรับและหรือเงินเพิ่มตามพระราชบัญญัติภาษีสรรพสามิต พ.ศ. 2527 ซึ่งได้มีการประชุมพิจารณาเรื่องดังกล่าวไปแล้วทั้งสิ้น 6 ครั้ง (ก.ค. 2560 – ก.ค. 2561) และขณะนี้อยู่ในระหว่างพิจารณาข้อยุติ
ที่มาข่าว : นสพ.ผู้จัดการรายวัน ประจําวันที่ 23 สิงหาคม พ.ศ. 2561
https://m.facebook.com/story.php?story_fbid=226183934743748&id=173713845165
รัฐบาลไทย-ข่าวทำเนียบรัฐบาล-สธ.ตรวจสุขภาพผู้แสวงบุญฮัจย์ปี 2560 (ฮ.ศ.1438) ทั้งก่อนร่วมพิธี-หลังเดินทางกลับ กว่าหมื่นคน
วันอังคารที่ 28 มีนาคม 2560
สธ.ตรวจสุขภาพผู้แสวงบุญฮัจย์ปี 2560 (ฮ.ศ.1438) ทั้งก่อนร่วมพิธี-หลังเดินทางกลับ กว่าหมื่นคน
กระทรวงสาธารณสุข จัดบริการตรวจสุขภาพและฉีดวัคซีนป้องกันโรค ให้ชาวไทยมุสลิมที่จะเดินทางไปแสวงบุญพิธีฮัจย์ ประจําปี 2560(ฮ.ศ.1438) จํานวน 13,000 คน ได้รับวัคซีนป้องกันโรคไข้กาฬหลังแอ่นและวัคซีนป้องกันโรคไข้หวัดใหญ่
วันนี้(27 มีนาคม 2560) ที่ศูนย์บริหารกิจการศาสนาอิสลามแห่งชาติ เฉลิมพระเกียรติ กรุงเทพมหานคร ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข อธิบดีกรมควบคุมโรค นายอาศิส พิทักษ์คุมพล จุฬาราชมนตรี นายอรุณ บุญชม ประธานคณะกรรมการอิสลามประจํากรุงเทพมหานคร และนายศักดิ์ชัย แตงฮ่อ รองอธิบดีกรมการปกครองร่วมพิธีเปิดโครงการสร้างเสริมภูมิคุ้มกันโรคติดต่อแก่ชาวไทยมุสลิมที่ไปแสวงบุญพิธีฮัจย์ประจําปี 2560 (ฮ.ศ.1438) ณ ประเทศซาอุดิอาระเบีย
ศ.คลินิก เกียรติคุณ นพ.ปิยะสกล กล่าวว่า ในทุกๆ ปีจะมีผู้ที่นับถือศาสนาอิสลามจากทั่วโลกประมาณ  2-3 ล้านคน เดินทางไปประกอบพิธีฮัจย์ ณ ประเทศซาอุดิอาระเบีย ในจํานวนนี้เป็นชาวไทยมุสลิม จํานวน 13,000 คน กระทรวงสาธารณสุข ได้ให้ความสําคัญเรื่องการดูแลสุขภาพชาวไทยมุสลิมที่จะเดินทางไปประกอบพิธีฮัจย์ ควรเตรียมความพร้อมด้านสุขภาพทั้งก่อนการเดินทาง ระหว่างการเดินทาง และหลังการเดินทาง ซึ่งมีแนวทางการดูแลสุขภาพผู้แสวงบุญ ดังนี้ 1.ก่อนเดินทาง ให้บริการตรวจสุขภาพ ประเมินความเสี่ยงทางสุขภาพโดยหน่วยบริการสาธารณสุขและทีมหมอครอบครัว การฉีดวัคซีนป้องกันโรคไข้กาฬหลังแอ่น วัคซีนป้องกันโรคไข้หวัดใหญ่ทั่วประเทศฟรี และออกเอกสารรับรองการได้รับวัคซีนป้องกันโรคหรือเล่มเหลือง 2.จัดส่งหน่วยแพทย์ฮัจย์ไทย ( Thai hajj medical office) ประกอบด้วยทีมสหวิชาชีพในการดูแลสุขภาพ จํานวน 3 ทีม รวมทั้งสิ้น 42 คน ในการให้ความช่วยเหลือดูแลรักษาระหว่างการประกอบพิธีฮัจย์ และ3.หลังกลับจากประกอบพิธีฮัจย์ มีระบบการเฝ้าระวังติดตามโรคติดต่อสําคัญ เช่น โรคทางเดินหายใจตะวันออกกลาง เป็นระยะเวลา 1 เดือนทุกคน เพื่อให้สามารถช่วยเหลือได้ทันท่วงทีถ้ามีปัญหาสุขภาพ โดยผู้ประสานงานฮัจย์ (Mr.Hajj) 54 จังหวัด อสม.ฮัจย์ และทีมหมอครอบครัว จะเป็นผู้ประสานงานระดับพื้นที่ สร้างเครือข่ายผู้ประสานงานฮัจย์หรือมิสเตอร์ฮัจย์ ทั้งในระดับจังหวัด ระดับเขต และระดับประเทศ
ทางด้านนายแพทย์เจษฎา โชคดํารงสุข อธิบดีกรมควบคุมโรค กล่าวว่า กรมควบคุมโรค ได้จัดอบรมให้ความรู้แก่ผู้ที่จะเดินทางไปแสวงบุญ การเตรียมตัว การปฏิบัติตัวก่อนขึ้นเครื่องบิน การดูแลสุขภาพระหว่างประกอบศาสนกิจ และหลังเดินทางกลับ การให้บริการฉีดวัคซีนป้องกันโรค การให้บริการตรวจสุขภาพก่อนเดินทางไปแสวงบุญ สําหรับชาวไทยมุสลิมสามารถรับบริการฉีดวัคซีนก่อนเดินทางได้ที่ 1.สถาบันบําราศนราดูร จังหวัดนนทบุรี 2.ด่านควบคุมโรคติดต่อระหว่างประเทศท่าเรือกรุงเทพ 3.สถานเสาวภา สภากาชาดไทย กรุงเทพฯ 4.โรงพยาบาลนวมินทร์9 กรุงเทพฯ 5.โรงพยาบาลเวชศาสตร์เขตร้อน ถนนราชวิถี กรุงเทพฯ 6. สถาบันป้องกันควบคุมโรคเขตเมือง 7.สํานักงานสาธารณสุขจังหวัด 14 จังหวัดภาคใต้ 8.สํานักงานป้องกันควบคุมโรคที่ 11 และ12 หรือติดต่อสอบถามข้อมูลเพิ่มเติมได้ที่สายด่วนกรมควบคุมโรค หมายเลข 1422
************************ 27 มีนาคม 2560
รัฐบาลไทย-ข่าวทำเนียบรัฐบาล-รมว.ดิจิทัลฯ ให้การต้อนรับเลขาธิการองค์การโทรคมนาคมแห่งเอเชียและแปซิฟิก (APT)
วันจันทร์ที่ 3 เมษายน 2560
รมว.ดิจิทัลฯ ให้การต้อนรับเลขาธิการองค์การโทรคมนาคมแห่งเอเชียและแปซิฟิก (APT)
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนางสาวอารีวรรณ ฮาวรังษี เลขาธิการองค์การโทรคมนาคมแห่งเอเชียและแปซิฟิก (Asia-Pacific Telecommunity : APT) พร้อมด้วย Mr.Masanori Kondo รองเลขาธิการAPT และ Dr.JongbonghParktตําแหน่งeProject Development Director ในโอกาสเข้าเยี่ยมคารวะและแสดงความขอบคุณกระทรวงดิจิทัลเพื่อเศรษฐกิจและสังคม โดยได้ร่วมกันหารือเกี่ยวกับโครงการความร่วมมือระหว่างรัฐบาลไทยและ APT ซึ่งประเทศไทยได้เข้าร่วมเป็นสมาชิก APT ตั้งแต่ก่อตั้งองค์การฯ เมื่อปี 2522 และได้สนับสนุนการเป็นเจ้าภาพจัดการประชุมและกิจกรรมต่างๆ ของ APT มาโดยตลอด ณ ห้องรับรอง ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ แจ้งวัฒนะ เขตหลักสี่ กรุงเทพฯ เมื่อวันที่ 30 มีนาคม 2560
****************************
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้องเร่งช่วยเหลือคนตกงาน เร่รอน ไม่มีที่อยู่อาศัย
วันศุกร์ที่ 24 เมษายน 2563
นายกรัฐมนตรีสั่งการหน่วยงานที่เกี่ยวข้องเร่งช่วยเหลือคนตกงาน เร่รอน ไม่มีที่อยู่อาศัย
นายกรัฐมนตรีสั่งการหน่วยงานที่เกี่ยวข้องเร่งช่วยเหลือคนตกงาน เร่รอน ไม่มีที่อยู่อาศัย
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีสั่งการให้กระทรวงมหาดไทย และกระทรวงการพัฒนาสังคมและความมั่นคงของมนุษย์ ร่วมกับหน่วยงานที่เกี่ยวข้องเร่งให้ความช่วยเหลือประชาชนที่ตกงาน รวมถึงคนเร่รอน ไม่มีที่อยู่อาศัย ที่รวมตัวกันอยู่ตามสถานที่ต่าง ๆ โดยให้จัดทําอาหารแจกให้กลุ่มบุคคลเหล่านี้ได้มีอาหารกินครบทุกมื้อ รวมถึงให้จัดทําฐานข้อมูล แนะแนวให้ความช่วยเหลือบุคคลที่ตกงานที่ต้องการจะเดินทางกลับบ้าน
ทั้งนี้ จากการดําเนินการมาตรการป้องกันการแพร่ระบาดของเชื้อไวรัสโควิด-19 ทําให้ประชาชนได้รับผลกระทบ นายกรัฐมนตรีเข้าใจถึงความเดือดร้อนของประชาชนเป็นอย่างดี ยืนยันรัฐบาลจะให้ความช่วยเหลือประชาชนทุกกลุ่มอย่างเต็มที่ พร้อมกับขอความร่วมมือประชาชนที่ต้องการช่วยเหลือในด้านต่าง ๆ ให้ประสานงานกับส่วนราชการในพื้นที่ เพื่อจะได้ปฏิบัติตามมาตรการป้องกันที่กําหนดไว้ต่อไป
-------------------------
รัฐบาลไทย-ข่าวทำเนียบรัฐบาล-นายกรัฐมนตรีแถลงข่าวภายหลังการประชุมคณะรัฐมนตรีต่อสื่อมวลชนในประเด็นด้านต่างประเทศ
วันอังคารที่ 2 พฤษภาคม 2560
นายกรัฐมนตรีแถลงข่าวภายหลังการประชุมคณะรัฐมนตรีต่อสื่อมวลชนในประเด็นด้านต่างประเทศ
นายกรัฐมนตรีแถลงข่าวภายหลังการประชุมคณะรัฐมนตรีต่อสื่อมวลชนในประเด็นด้านต่างประเทศ
วันนี้ (2 พฤศภาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวต่อสื่อมวลชนภายหลังการประชุมคณะรัฐมนตรีถึงเรื่องการเดินทางไปเยือนสาธารณรัฐบาห์เรนและการประชุมสุดยอดอาเซียนครั้งที่ 30 ว่า มีความก้าวหน้าในหลายเรื่องทั้งการค้าและการลงทุน การท่องเที่ยว สาธารณสุข การเกษตร รวมถึงช่องทางในการส่งออกอาหารฮาลาลและสินค้าเกษตรแปรรูปไปยังกลุ่มประเทศความร่วมมืออ่าวอาหรับ (Gulf Cooperation Council: GCC) ไทยก็มีความร่วมมือกับบาห์เรนในลักษณะThailand+1 ที่จะทํากับบาห์เรนและกลุ่มประเทศอาหรับ นอกจากนี้ ทางบาห์เรนในฐานะผู้ประสานงานฟื้นฟูความสัมพันธ์ระหว่างไทยกับซาอุดิอาระเบีย มีแผนงานที่จะประชุมร่วมกันเร็วนี้ๆ สําหรับความสัมพันธ์ไทย-ซาอุดิอาระเบีย ทั้งสองฝ่ายมีหลักการว่าจะประสานความสัมพันธ์ให้รวดเร็วมากยิ่งขึ้น และรัฐบาลมีแผนจะให้รองนายกรัฐมนตรีเดินทางเยือนซาอุดีอาระเบียในอนาคต
สําหรับการประชุมสุดยอดอาเซียนครั้งที่ 30 ที่สาธารณรัฐฟิลิปปินส์ ประเทศสมาชิกได้หารือหลายมิติทั้งด้านการเมือง เศรษฐกิจ สังคม และมีการเจรจาตกลงทางการค้าที่ก้าวหน้ามากขึ้น สําหรับวิกฤตการณ์ในเกาหลีเหนือ ไทยและประเทศสมาชิกอาเซียนตกลงกันว่าจะให้ประเทศมหาอํานาจได้ตกลงและหารือร่วมกันเพื่อหาแนวทางปฏิบัติอย่างสันติวิธีกับเกาหลีเหนือ ส่วนปัญหาในทะเลจีนใต้ ขณะนี้กําลังเดินหน้าไปสู่การจัดทําแนวปฏิบัติในทะเลจีนใต้ (Code of Conduct: CoC) ซึ่งมีพัฒนาการที่ดีเพราะจีน ฟิลิปปินส์ และอาเซียน ได้หารือกันอย่างต่อเนื่อง ส่วนในระหว่างนี้ที่ประชุมเสนอให้ทําตามปฏิญญาว่าด้วยแนวปฏิบัติของภาคีในทะเลจีนใต้ (Declaration on the conduct of Parties in the South China Sea: DoC) ไปก่อน อาทิ การสร้างความร่วมมือด้านสิ่งแวดล้อมในทะเล การรักษาเส้นทางการเดินเรือโดยเสรีและปลอดภัย เพื่อให้เป็นทะเลแห่งสันติภาพ ความมั่งคั่ง และผลประโยชน์ร่วมกัน
สําหรับการสนทนาทางโทรศัพท์กับนายโดนัลด์ ทรัมป์ ประธานาธิบดีสหรัฐ ฯ นายกรัฐมนตรีกล่าวว่า รู้สึกเป็นเกียรติอย่างยิ่งที่ได้สนทนากับประธานาธิบดีสหรัฐฯ โดยได้แสดงความยินดีที่ได้รับเลือกตั้งเป็นประธานาธิบดีสหรัฐ ฯ คนที่ 45 พร้อมชื่นชมในความสําเร็จในการบริหารประเทศในช่วง 100 วันที่ผ่านมา และยืนยันต่อประธานาธิบดีสหรัฐฯ ว่า ไทยพร้อมร่วมมือกับสหรัฐฯในทุกด้านเพื่อทําให้เกิดสันติภาพ ความมั่นคง มั่งคั่ง และเสถียรภาพ มาสู่ภูมิภาคและโลกด้วย ด้านประธานาธิบดีสหรัฐฯ ได้กล่าวขอบคุณถึงความสัมพันธ์ไทย-สหรัฐฯ ที่มีความเป็นพันธมิตรมายาวนาน 184 ปี และชื่นชมความก้าวหน้าของประเทศไทยภายใต้การบริหารงานของรัฐบาลปัจจุบัน และยืนยันว่า ไทยเป็นพันธมิตรที่สําคัญของสหรัฐฯ ทั้งสองฝ่ายจะมีความสัมพันธ์ที่ใกล้ชิดกันมากยิ่งขึ้นในอนาคต พร้อมเชิญนายกรัฐมนตรีไปหารือที่กรุงวอชิงตัน ดี.ซี. สหรัฐฯ ด้วย
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมบรรยายพิเศษ “PM 2.5 เดี๋ยวมา... เดี๋ยวไป”
วันพฤหัสบดีที่ 6 กุมภาพันธ์ 2563
รองปลัดกระทรวงดิจิทัลฯ ร่วมบรรยายพิเศษ “PM 2.5 เดี๋ยวมา... เดี๋ยวไป”
รองปลัดกระทรวงดิจิทัลฯ ร่วมบรรยายพิเศษ “PM 2.5 เดี๋ยวมา... เดี๋ยวไป”
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ร่วมบรรยายพิเศษ เรื่อง “PM 2.5 เดี๋ยวมา... เดี๋ยวไป” พร้อมแลกเปลี่ยนความรู้ การส่งเสริมมิตรภาพ และการดําเนินกิจกรรมต่างๆ ของสโมสรในการบําเพ็ญประโยชน์ต่อผู้ด้อยโอกาสในชุมชน สังคม และประเทศชาติ ให้กับคณะกรรมการและสมาชิกสโมสรโรตารีพระโขนง และสมาชิก “Rotary Home Club of Convernor” ณ ห้องการ์เด้นท์ 1 ชั้น 2 ตึกทาวเวอร์วิง โรงแรม แอมบาสซาเดอร์ กรุงเทพฯ เมื่อวันที่ 5 กุมภาพันธ์ 2563 พร้อมกันนี้รองปลัดกระทรวงฯ กล่าวถึง (กรณีฝุ่น PM 2.5) ว่า กระทรวงฯ อยู่ระหว่างจัดทําแอพพลิเคชั่น สําหรับแจ้งปริมาณฝุ่นในแต่ละพื้นที่ให้ประชาชนได้รับทราบ ซึ่งเป็นความร่วมมือของ กรมอุตุนิยมวิทยา และบริษัท กสท โทรคมนาคม จํากัด (มหาชน)
******************
รัฐบาลไทย-ข่าวทำเนียบรัฐบาล-รองฯ ประวิตรรับฟังบรรยายสรุปแนวทางการพัฒนาแหล่งน้ำในพื้นที่เพื่อการแก้ไขปัญหาภัยแล้งแบบยั่งยืน
วันพฤหัสบดีที่ 18 มิถุนายน 2563
รองฯ ประวิตรรับฟังบรรยายสรุปแนวทางการพัฒนาแหล่งน้ําในพื้นที่เพื่อการแก้ไขปัญหาภัยแล้งแบบยั่งยืน
รองฯ ประวิตรรับฟังบรรยายสรุปแนวทางการพัฒนาแหล่งน้ําในพื้นที่เพื่อการแก้ไขปัญหาภัยแล้งแบบยั่งยืน
วันนี้(18มิถุนายน2563) ‪เวลา11.00น.‬ณโรงเรียนสบปราบพิทยาคมอําเภอสบปราบจังหวัดลําปางพลเอกประวิตรวงษ์สุวรรณรองนายกรัฐมนตรีรับฟังบรรยายสรุปแนวทางการพัฒนาแหล่งน้ําในพื้นที่เพื่อการแก้ไขปัญหาภัยแล้งจังหวัดลําปางอยู่ในลุ่มน้ําวังที่มีพื้นที่เสี่ยงขาดแคลนน้ําโดยรัฐบาลได้จัดสรรงบกลางแก้ไขภัยแล้งกว่า70โครงการและงบเร่งด่วนอีกกว่า150โครงการทั้งการขุดเจาะบ่อบาดาล การซ่อมแซมระบบประปาการขุดลอกแม่น้ําวังและทําเขื่อนป้องกันตลิ่งรวมทั้งโครงการอันเนื่องมาจากพระราชดําริและโครงการสําคัญที่อยู่ระหว่างเตรียมความพร้อมอีกกว่า20โครงการที่กําลังเร่งรัดขับเคลื่อนให้สามารถแก้ปัญหาน้ําได้ทั้งระบบทั้งนี้จังหวัดได้ริเริ่มโครงการนําร่องที่สําคัญได้แก่"สิริราชโมเดล"เพื่อแก้ไขภัยแล้งในพื้นที่อย่างยั่งยืนโดยบริหารจัดการน้ําทั้งบนดินและใต้ดินอย่างเป็นระบบ
ภายหลังรับฟังบรรยายสรุปฯรองนายกรัฐมนตรีกล่าวพบปะกับผู้นําชุมชนและประชาชนในพื้นที่ว่าขอให้ส่วนราชการและผู้นําท้องถิ่นดูแลประชาชนให้มีความเป็นอยู่ที่ดีโดยเฉพาะเรื่องน้ําต้องให้เพียงพอต่อความต้องการทั้งอุปโภคบริโภคและการเกษตรพร้อมกําชับเรื่องการใช้งบประมาณให้มีประสิทธิภาพสร้างประโยชน์ต่อประชาชนและฝากให้ประชาชนช่วยกันดูแลรักษาทรัพยากรธรรมชาติโดยเฉพาะป่าไม้เพื่อให้คงสภาพความสมบูรณ์เป็นมรดกของลูกหลานต่อไปในอนาคต
จากนั้นรองนายกรัฐมนตรีเดินทางไปตรวจเยี่ยมให้กําลังใจเจ้าหน้าที่ปฎิบัติงานณด่านตรวจยาเสพติดสถานีตํารวจภูธรสบปรามซึ่งเป็นการทํางานร่วมกันอย่างบูรณาการของตํารวจและทหารโดยรองนายกรัฐมนตรีกล่าวขอบคุณเจ้าหน้าที่ทุกคนขอให้ทํางานด้วยความระมัดระวังอย่าประมาทซึ่งการป้องกันปราบปรามยาเสพติดเป็นนโยบายที่รัฐบาลให้ความสําคัญทุกคนต้องร่วมมือช่วยกันไม่ให้เกิดการแพร่ระบาดของยาเสพติดโดยเฉพาะในกลุ่มวัยรุ่นต้องดูแลเป็นพิเศษเพราะเป็นอนาคตและเป็นกําลังสําคัญในการพัฒนาประเทศต่อไปในอนาคต
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ปาฐากถาในงานสัมมนา “TDPG 2.0 : Building Trust with Data Protection”
วันศุกร์ที่ 25 ตุลาคม 2562
รมว.กระทรวงดิจิทัลฯ ปาฐากถาในงานสัมมนา “TDPG 2.0 : Building Trust with Data Protection”
รมว.กระทรวงดิจิทัลฯ ปาฐากถาในงานสัมมนา “TDPG 2.0 : Building Trust with Data Protection”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ปาฐากถาในงานสัมมนา “TDPG 2.0 : Building Trust with Data Protection” ณ หอประชุมศาสตราจารย์สังเวียน อินทรวิชัย ชั้น 7 ตลาดหลักทรัพย์แห่งประเทศไทย กรุงเทพฯ เมื่อวันที่ 22 ตุลาคม 2562 โดยมีนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม เข้าร่วมฯ ซึ่งกระทรวงดิจิทัลฯ ได้สนับสนุนโครงการจัดทําคู่มือแนวปฎบัติเกี่ยวกับการคุ้มครองข้อมูลส่วนบุคคล (Thailand Data Protection Guidelines : TDPG) ตลอดมา นับตั้งแต่ TDPG 1.0 โดยมีวัตถุประสงค์เพื่อเผยแพร่เนื้อหา สร้างความเข้าใจ ตลอดจนแนวปฏิบัติเพื่อการคุ้มครองข้อมูลส่วนบุคคลให้แก่ผู้ประกอบการไทยตามมาตรฐานสากล หรือ EU General Data Protection Regulation (GDPR) โดยในปีนี้ โครงการฯ ได้ดําเนินการจัดทํา TDPG 2.0 โดยศูนย์วิจัยกฎหมายและการพัฒนา คณะนิติศาสตร์ จุฬาลงกรณ์มหาวิทยาลัย ร่วมกับตลาดหลักทรัพย์แห่งประเทศไทย จัดขึ้น เพื่อให้ผู้เข้าร่วมสัมมนา โดยเฉพาะอย่างยิ่งบริษัทจดทะเบียนในตลาดหลักทรัพย์แห่งประเทศไทย ตระหนักรู้ถึงความสําคัญและผลกระทบของกฎหมายคุ้มครองข้อมูลส่วนบุคคลที่จะมีต่อผู้ประกอบการไทย และนําเสนอเนื้อหาของ TDPG 2.0 เพื่อเตรียมความพร้อมผู้ประกอบการไทยต่อการดําเนินการภายในองค์กรให้สอดคล้องกับมาตรฐานตามกฎหมาย
*********************
รัฐบาลไทย-ข่าวทำเนียบรัฐบาล-รมช.เกษตรฯ ติดตามการแก้ปัญหาน้ำแล้ง นำตัวแทนชาวนาสุพรรณฯ
วันอังคารที่ 13 สิงหาคม 2562
รมช.เกษตรฯ ติดตามการแก้ปัญหาน้ําแล้ง นําตัวแทนชาวนาสุพรรณฯ
รมช.เกษตรฯ ติดตามการแก้ปัญหาน้ําแล้ง นําตัวแทนชาวนาสุพรรณฯ ลุยดูการผันน้ําประตูระบายน้ําชัยนาท  มั่นใจอีก 2 วันริมคลองยาวกว่า 400 กม. มีน้ําใช้
เมื่อวันที่ 10 ส.ค. 62 นายประภัตร โพธสุธน รัฐมนตรีช่วยว่าการเกษตรและสหกรณ์ ลงพื้นที่ จ.สุพรรณบุรี พร้อมด้วย นายภูสิต สมจิตต์ รองผู้ว่าราชการจังหวัดสุพรรณบุรี เจ้าหน้าที่กรมชลประทาน ผู้นําท้องถิ่น และตัวแทนเกษตรกร จ.สุพรรณบุรี โดยตรวจดูปริมาณน้ําที่ประตูระบายน้ําพลเทพ จ.ชัยนาท เพื่อสร้างความมั่นใจให้กับเกษตรกร จ.สุพรรณบุรี ว่าภายใน 2 วัน ปริมาณน้ําจะถึงปลายคลองอย่างแน่นอน โดยเกษตรกรจะมีน้ําสูบใส่นาข้าวที่กําลังขาดน้ําแห้งตายจํานวนมาก โดยเฉพาะเกษตรกรใน 4 อําเภอ ประกอบด้วย อ.เดิมบางบางบวช อ.สามชุก อ.ดอนเจดีย์ และ อ.เมืองสุพรรณบุรี จ.สุพรรณบุรี ที่ใช้น้ําในคลองมะขามเฒ่า-อู่ทอง (คลอง มอ.) ซึ่งกําลังได้รับความเดือดร้อนหนัก ข้าวกําลังขาดน้ํายืนต้นตาย เนื่องจากน้ําในคลองมีปริมาณน้อยจากปัญหาภัยแล้งประกอบกับช่วงนี้ฝนทิ้งช่วง เกษตรกรกว่า 50,000 ครัวเรือน กําลังได้รับความเดือดร้อน พื้นที่กว่า 250,000 ไร่
นายประภัตร เปิดเผยว่า จากปัญหาภัยแล้งทําให้เกษตรกรในพื้นที่ จ.สุพรรณบุรี ได้รับความเดือนร้อน ชาวนาแย่งกันสูบน้ําเข้านาข้าวนั้น ขณะนี้ทุกหน่วยงานที่เกี่ยวข้องได้เร่งหาทางช่วยเหลืออย่างเร่งด่วน ซึ่งกรมชลประทาน ได้ติดตั้งเครื่องสูบน้ําจากประตูน้ําพลเทพ จ.ชัยนาท ประกอบด้วย เครื่องสูบน้ําขนาดใหญ่ 2 ท่อ ท่อขนาด 18 นิ้ว จํานวน 2 ท่อ และท่อขนาด 12 นิ้ว จํานวน 7 ท่อ และประตูไฟฟ้าระบายน้ําอีก 3 ประตู เพื่อเร่งส่งน้ําเข้าคลองมะขามเฒ่า-อู่ทอง (คลอง มอ.) โดยขณะนี้สามารถส่งน้ําเข้าคลองมะขามเฒ่า-อู่ทอง ได้ปริมาณ 12 ลบ.ม./วินาที และกําลังเร่งสูบน้ําให้ได้ 15-18 ลบ.ม./วินาที ซึ่งคาดว่าปริมาณน้ําจะถึงช่วงปลายคลอง ภายใน 2 วันนี้ ทั้งนี้ขอความร่วมมือชาวนาให้หยุดลักลอบแย่งกันสูบน้ําเข้านา โดยขอให้รอปริมาณน้ําในคลองมีปริมาณมากพอก่อน แล้วจึงสามารถสูบน้ําเข้านาพร้อมๆ กันในวันอังคารที่ 13 ส.ค. นี้ โดยไม่ต้องจัดคิวรอบเวรให้สูบกันเป็นช่วงๆ เพื่อเป็นการป้องกันปัญหาการแย่งกันสูบน้ําและป้องกันปัญหาความขัดแย้งของชาวนาอีกด้วย
“จากการพูดคุย ชาวนาส่วนใหญ่เข้าใจการทํางานของทุกฝ่ายที่หาทางช่วยเหลืออยู่ จึงยอมตกลงหยุดสูบน้ําก่อน และรอให้ปริมาณน้ํามามากพอที่จะสามารถสูบเข้านาได้พร้อมๆ กันทีเดียว ขณะเดียวกันต้องขอร้องชาวนาบางราย ที่ไม่ให้ความร่วมมือตามข้องตกลงได้แอบลักลอบสูบน้ําเข้านาทั้งที่ชาวนาส่วนใหญ่ให้ความร่วมมือตามกติกาหยุดสูบน้ําเข้านาช่วงนี้ ส่วนนาข้าวที่ได้รับปัญหาจากภัยแล้งเสียหายแล้วนั้น ขณะนี้อยู่ระหว่างการสํารวจเก็บข้อมูล เตรียมเสนอรายละเอียดให้ผู้ว่าราชการจังหวัดสุพรรณบุรีประกาศภัยแล้ง เพื่อเตรียมหาทางเยียวยาช่วยเหลือต่อไป” นายประภัตร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai